પુણે પોલીસ દ્વારા પીએમ મોદીની હત્યાના ષડયંત્રના ખુલાસા બાદ પીએમની સુરક્ષામાં તેનાત SPGએ વડાપ્રધાનને સલાહ આપી છે કે, તે હાલ પૂરતો કોઈ રોડ શો ન કરે, સૂત્રો અનુસાર, SPGએ પોતાના કમાન્ડોઝને પીએમ મોદી પર મંડરાઈ રહેલા ખતરા વિશે ચેતવ્યા હતા. મોદીની સુરક્ષામાં તેનાત રહેનારા સૌથી નજીકના CPG (ક્લોઝ પ્રોટેક્શન ગ્રુપ)ને એલર્ટ રહેવા માટે કહેવામાં આવ્યું છે. જણાવી દઈએ કે, સીપીજી દસ્તેના શૂટર સેકન્ડથી પણ ઓછા સમયમાં આતંકીઓને ગોળી મારવામાં સક્ષમ છે.